Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Tärkein aihe on Messias.
Hän on Lunastajamme. Ilman lunastusta ei ole toivoa.
Ilman lunastusta ei voi saada suhdetta elävään Jumalaan.
Evankeliumi kertoo hyviä uutisia lunastuksesta.
Sana evankeliumi tarkoittaa hyviä uutisia -
nimenomaan Jumalan lunastustyöstä.
Lunastus liittyy pelastumiseen.
Aloitamme tänään jännittävän tutkimusmatkan -
Matteuksen evankeliumiin.
Uudessa testamentissa on neljä evankeliumia, -
neljä eri perspektiiviä samasta totuudesta.
Ensimmäinen on Matteuksen evankeliumi.
Historiasta tiedämme, -
ettei evankeliumeissa mainita niiden kirjoittajaa.
Kutsumme evankeliumeja perinteisesti -
Matteukseksi, Markukseksi, Luukkaaksi ja Johannekseksi.
Matteuksessa, Markuksessa ja Luukkaassa on samanlainen näky.
Ne kertovat samoista tapahtumista samanlaisessa järjestyksessä.
Kutsumme niitä synoptisiksi, "yhdellä silmällä nähdyiksi" evankeliumeiksi.
Johanneksen evankeliumi on erilainen.
Siinä on sama näkemys Jeesuksen identiteetistä Jumalan Poikana.
Johanneksessa kerrotaan myös Jeesuksen teoista maan päällä -
ja siitä, mitä hän tekee palatessaan.
Matteus kertoo muita evankeliumeja enemmän Messiaasta, Kristuksesta, -
Vanhan testamentin profetioiden pohjalta.
Matteuksessa siteerataan paljon hepreankielistä Raamattua Tanakia, -
jota kutsutaan yleensä Vanhaksi testamentiksi.
Otetaan esille Matteuksen evankeliumin luku 1.
Se alkaa sukuluettelolla.
Sukuluetteloilla on muutakin merkitystä kuin nimien kertominen.
Sukupuu sisältää monesti merkittävän sanoman.
Niistä löytyy jopa perusteita teologisille käsityksille.
Niin on etenkin Jeesuksen sukuluettelon kohdalla -
Matteuksen evankeliumin mukaan.
Luen sukuluettelon hepreankielisestä UT:sta.
Evankeliumit kirjoitettiin alun perin kreikaksi.
Käsitys on hyvin perusteltavissa.
Evankeliumit eivät pyrkineet kertomaan lunastussanomaa -
pelkästään juutalaisille.
Tavoitteena oli saada paljon laajempi lukijakunta.
Siihen aikaan kreikka oli kansainvälinen kieli.
Jopa 40 prosenttiin hautakivistä -
toisen temppelin loppuaikoina -
jolloin kreikka oli tärkeässä asemassa, oli kirjoitettu kreikaksi.
Vielä 200 vuotta sen jälkeenkin -
monien Beit She'arimin rabbien hautojen tekstit -
olivat kreikaksi.
Kreikka oli hyvin merkittävä kieli myös juutalaisuudessa.
Jopa niin, että Talmudin Mesechet megillassa -
eli Esterin kirjan puurim-juhlaa koskevassa kohdassa -
käytetään muun muassa kreikkaa.
Se kirjoitettiin 300-400 vuotta Messiaan syntymän jälkeen.
Eli kreikka oli tuolloin merkittävä kieli.
Rabbien perinteessä kreikka on yksi kolmesta kielestä, -
jolla Jumala välitti ilmoitustaan. Muut ovat heprea ja aramea.
Aloitetaan Matt. 1:1:stä: -
"Jeesuksen Kristuksen...syntykirja."
Tästä näkee heti, että Jeshualla on historiallinen tausta, -
joka auttaa meitä ymmärtämään, kuka hän on.
Hänellä on siis sukupuu.
Häntä ei kutsuta vain Jeesukseksi vaan myös Kristukseksi, Messiaaksi.
Se on tärkeä nimitys.
Sana Kristus tulee kreikan chrīstóksesta.
Heti aluksi määritellään, että Jeesus on Kristus eli Voideltu.
Näemme myöhemmin, -
että sanaa "voideltu" käytettiin yleensä kuninkaista.
Koko jae 1 kuuluu: -
"Jeesuksen Kristuksen, Daavidin pojan, Aabrahamin pojan, syntykirja."
Myös termi Daavidin Poika merkitsee juutalaisuudessa -
Voideltua, Kristusta, Messiasta, Kuningasta.
Jeesus on myös Aabrahamin Poika.
Termi viittaa Aabrahamin liittoon ja lupauksiin.
Siinä sanotaan kaksi asiaa. Jeesus polveutuu Daavidista -
ja on siksi sopiva Messiaaksi.
Jeesus liittyy myös Jumalan Aabrahamille antamiin lupauksiin, -
liiton lupauksiin.
Eli molemmat termit ovat merkittäviä, -
sekä Aabrahamin poika että Daavidin poika.
Aloitamme kohta Aabrahamista ja siirrymme ajassa eteenpäin.
Olisi järkevämpää, jos jakeessa lukisi ensin Aabrahamin poika -
ja sitten vasta Daavidin poika, koska Aabraham on vanhempi.
Järjestys ei ole kuitenkaan virhe, vaan sen tarkoitus on opettaa, -
että Nasaretista kotoisin oleva ja Beetlehemissä syntynyt Jeesus -
on Messias.
Hän täyttää myös Aabrahamille annetut lupaukset.
Jeesus on zera Avraham, Aabrahamin siemen tai jälkeläinen, -
josta tulee Jumalan valtakunnan hallitsija -
ja perustaja.
Mutta ennen Jumalan valtakunnan tuloa täytyy tapahtua lunastus -
syntien anteeksisaamiseksi.
Ilman sitä kukaan ei pääsisi Jumalan valtakuntaan.
Jeesus toteuttaa Aabrahamin liiton lupaukset.
Tässä korostetaan, että hän on ennen kaikkea Messias.
Jakeessa 2 on englanniksi sana begat, syntyi.
Se tarkoittaa, että kyseinen mies hedelmöitti naisen.
Käytän vanhaa englannin sanaa begat merkitsemään sitä, -
että kyseinen henkilö oli lapsen isä ja hedelmöittäjä.
Jae 2: "Aabrahamille syntyi Iisak, Iisakille syntyi Jaakob, -
Jaakobille syntyi Juuda..."
Mielestämme siinä pitäisi lukea Ruuben, -
koska hän oli Jaakobin esikoinen, mutta niin siinä ei lue.
Siinä sanotaan Juuda. Miksi? Vastaus on selvä.
1. Moos. 49:10:ssä on nimittäin Messiaasta profetia.
Siellä sanotaan ensimmäistä kertaa, että Messias syntyisi Juudan heimosta
Siksi tässä puhutaan Jaakobin pojasta Juudasta.
Sitten mainitaan Juudan veljet.
Siinä puhutaan Israelista, juutalaisista ja erityisesti Juudan heimosta.
Sana "juuda" merkitsee kiitosta ja ylistystä.
Ei pitäisi yllättää, että Messias polveutui tästä heimosta.
Hänet oli voideltu saamaan aikaan lunastus -
ollessaan maan päällä ensimmäistä kertaa.
Tullessaan uudelleen hän saapuu Kuninkaana.
Hän on Kuningas koko ajan, mutta hän ei vielä toiminut kuninkaana -
vaan kärsivänä palvelijana.
Juutalaisuus on osittain oikeassa.
Juutalaisuudessa puhutaan kahdesta eri messiaasta, -
ensinnäkin Messias Ben Davidista, Daavidin pojasta Kristuksesta, -
ja Messias Ben Josefista, Joosefin pojasta, kärsivästä palvelijasta, -
joka saapuu rabbien perinteiden mukaan ennen Daavidin poikaa.
Joosefin pojan on tarkoitus saada kansa tekemään parannusta, -
jotta heissä tapahtuisi hengellinen muutos.
Ongelma on se, että juutalaisuus näkee kaksi erillistä yksilöä -
Messias ben Josefin ja Messias ben Davidin.
Ensimmäisenä ymmärsi -
itse Johanan Ha-Matbil, Johannes Kastaja, -
ettei olekaan kahta messiasta vaan yksi.
Jeesus täyttää kummankin kutsumuksen.
Ensimmäisellä kerralla hän toteuttaa Messias ben Josefin tehtävän.
Aikojen lopulla hän täyttää Messias ben Davidin tehtävän.
Johannes Kastaja ymmärsi ensimmäisenä, -
ettei ole kahta Messiasta -
vaan yksi Messias, Jeesus, toteuttaa kaksi eri tehtävää eri aikoina.
Sana Juuda tarkoittaa siis ylistystä ja palvontaa.
Se kertoo, että voimme palvoa Jumalaa vain lunastuksen kautta.
Ilman sitä emme voi niin tehdä.
Jae 3: "Juudalle syntyi Faares ja Sera Taamarista..."
Jos seuraat internetin kautta muita opetussarjojamme, -
kävimme juuri läpi koko Ensimmäisen Mooseksen kirjan.
Luimme sieltä vanhurskaasta Taamarista, -
josta Juuda sanoi: "Hän on minua vanhurskaampi."
Taamar oli hurskas nainen, -
joka uskoi Jumalaan ja hänen tulevaan valtakuntaansa.
Siksi hän sovelsi Tooran opetusta, -
vaikkei sitä ollut vielä kirjoitettu. Uskossa hän ilmensi Tooran sanomaa
Puhuimme asiaan liittyvästä käskystä tutkiessamme Ruutin kirjaa.
Taamar piti jibbum-nimisen käskyn.
Hän halusi sukulaisesta jälkeläisen kuolleen miehensä nimelle.
Lankomies ei kuitenkaan suostunut.
Toinen lankomies ei saanut lupaa.
Siksi hän järjesti jälkeläisen appensa Juudan kautta.
Hän sai kaksoset, Faareksen ja Seran, joilla oli tietty tehtävä.
Matteuksen kohdasta on mainittava toinenkin asia.
Sukuluettelossa mainitaan neljä kertaa naispuolinen henkilö.
Se oli ainutlaatuista, koska yli 2000 vuotta sitten -
naisia ei yleensä mainittu uskonnollisissa asiakirjoissa -
samalla tavoin kuin Jumalan Sanassa.
Tämä radikaali piirre korostaa sitä, -
että naisetkin ovat tärkeitä Jumalan suunnitelmissa.
Naisista on viime aikoina esitetty kiistanalaisia lausumia.
Minulta on kysytty, mikä on oma kantani.
Mielestäni Jumalan Sana sanoo asian selvästi.
Et ehkä pidä siitä, mutta älä kapinoi sitä vastaan.
Monet vesittävät Jumalan Sanaa -
ja tekevät sitä, mikä on oikein heidän omissa silmissään.
Aina, kun joku toimii sen mukaan, miten itse näkee oikeaksi, -
se on Jumalan silmissä paha.
Meidän tulee olla alamaisia hänen ilmoitukselleen.
Sana sanoo: "Sitä en salli, että nainen opettaa, -
enkä sitä, että hän hallitsee miestä..." (1. Tim. 2:12, KR -92)
Esimerkiksi julistaja Beth Moore sanoo: -
"Joh. 4:ssä Jumala käytti samarialaista naista.
Jumala on käyttänyt monia naisia evankeliumin julistuksessa.
He ovat julistaneet sanomaa yksilöille." Aivan oikein.
Naiset saavat kertoa evankeliumia.
Mutta muodollinen opettaminen ja miesten yläpuolelle asettuminen -
on eri asia. Moore sotkee asioita eikä selitä Sanaa oikein.
On eri asia kertoa uskostaan päivällisellä -
tai bussipysäkillä.
Samarialainen nainen kertoi kaupunkinsa ihmisille -
kohtaamisestaan Messiaan kanssa. Se oli oikein.
Mutta naisen ei ole sallittua hoitaa hengellisessä kokouksessa -
virallista opetustehtävää. Se ei ole minun käsitykseni vaan Sanan käsitys.
On vilpillistä ja huonoa raamatuntulkintaa -
sekoittaa uskosta kertominen miesten opettamiseen.
Asia ei ole niin.
Jumala käyttää silti naisia suunnitelmissaan monin tavoin.
Tässä kohdassa on mainittu Taamar.
Jae 3: "...Faareelle syntyi Esrom, Esromille syntyi Aram; -
Aramille syntyi Aminadab, Aminadabille syntyi Nahasson, -
Nahassonille syntyi Salmon; Salmonille syntyi Booas Raahabista."
Jälleen mainitaan nainen.
Sitten mainitaan myös hurskas mooabilainen nainen Ruut.
Jokin aika sitten tutkimme Ruutin kirjaa.
Myös Ruut sovelsi 5. Moos. 25:n jibbum-käskyä Taamarin lailla -
saadakseen jälkeläisen.
Jälkeläinen oli nimeltään Oobed.
"Booaalle syntyi Oobed Ruutista, Oobedille syntyi Iisai..."
Iisai oli Daavidin isä.
Jae 6: "Iisaille syntyi Daavid, kuningas."
Sitten luettelo muuttuu.
"Daavidille syntyi Salomo Uurian vaimosta..."
Taas mainitaan nainen.
On Taamar ja Ruut.
Jae 5: -
"Salmonille syntyi Booas Raahabista..."
Raahab on jerikolainen nainen.
Joosua lähetti kaksi vakoojaa Jerikoon.
Raahab oli vanhurskas nainen, -
joka oli kuullut Jumalan voimasta ja kunnioitti Jumalaa.
Siksi hän meni juutalaisten puolelle.
"Salmonille syntyi Booas Raahabista, -
Booaalle syntyi Oobed Ruutista, Oobedille syntyi Iisai; -
Iisaille syntyi Daavid, kuningas.
Daavidille syntyi Salomo Uurian vaimosta..."
Siinä mainitaan jo neljäs nainen.
Nainen oli Batseba, joka oli rikoksen uhri.
Syntyi kuitenkin lapsi, jota Jumala käytti suunnitelmissaan.
Jae 7: "Salomolle syntyi Rehabeam, -
Rehabeamille syntyi Abia, Abialle syntyi Aasa; -
Aasalle syntyi Joosafat, Joosafatille syntyi Jooram, -
Jooramille syntyi Ussia; Ussialle syntyi Jootam, -
Jootamille syntyi Aahas, Aahaalle syntyi Hiskia..."
Jae 10: "Hiskialle syntyi Manasse, Manasselle syntyi Aamon, -
Aamonille syntyi Joosia..."
Siinä mainitaan Daavidista polveutuneita Juudan kuninkaita.
Jae 11: "Joosialle syntyi Jekonja..."
Jekonja (eli Joojakim) oli todella paha ihminen.
Hänestä annettiin jopa profetia, -
joka löytyy Jer. 22:sta.
Sen mukaan kukaan Joojakimin jälkeläisistä -
ei istuisi Daavidin valtaistuimella.
Profetia on tärkeä, koska siinä katkaistiin toivo Messiaasta.
Messias ei voisikaan syntyä millään maallisella tavalla.
Profetia ennakoi katastrofia.
Silti Jumalalla oli taivaallinen toimintatapa.
Hän teki ihmeen antamalla neitsyen tulla raskaaksi.
Siksi on tärkeä uskoa Jeesuksen neitseelliseen syntymiseen.
Kyseeseen tuli vain yliluonnollinen hedelmöitys ilman miehen siementä.
Vain sitä kautta toivo Messiaasta voisi toteutua.
Vain sitä kautta Jer. 22:n profetia täyttyisi.
Jakeen 11 lopussa kerrotaan lisää Jekonjasta: -
"Joosialle syntyi Jekonja ja tämän veljet Babyloniin siirtämisen aikoina."
Asian voi varmistaa VT:sta. Jekonja oli Juudan viimeinen kuningas.
Oli vielä yksi, Sidkia, -
mutta hänet kruunasi vihollisvaltion hallitsija Nebukadnessar.
Jae 12: "Babyloniin siirtämisen jälkeen Jekonjalle syntyi Sealtiel, -
Sealtielille syntyi Serubbaabel; Serubbaabelille syntyi Abiud, -
Abiudille syntyi Eljakim, Eljakimille syntyi Asor; -
Asorille syntyi Saadok, Saadokille syntyi Akim, -
Akimille syntyi Eliud; Eliudille syntyi Eleasar, -
Eleasarille syntyi Mattan, Mattanille syntyi Jaakob..."
Jae 16: "Jaakobille syntyi Joosef, -
Marian mies..."
Siinä mainitaan Joosef, -
joka on Jeesuksen juridinen isä -
muttei hänen biologinen isänsä.
Siitä näemme, että Jeesus on Daavidin jälkeläinen juridisesti -
vaikkakaan ei biologisesti.
Monen mielestä Luukkaan evankeliumi on erilainen.
Matteus käyttää sanaa "syntyi", -
mutta Luukas käyttää ilmaisua "sen ja sen poika".
Siinä käytetään epätarkempaa ilmaisumuotoa.
Siinä sanotaan vain esim. "tämä Iisakin, tämä Aabrahamin..."
Siinä mennään sukupuuta taaksepäin.
Luukas käyttää epätarkkaa ilmaisua.
Mutta Raamatun perusteella ei voi sanoa, -
että Luukkaassa kerrottaisiin Marian sukuluettelosta.
Ehkä niin on, mutta käsitykselle ei löydy perusteita Raamatusta.
Luukkaaseen merkitty sukupuu on ainutlaatuinen.
Ehkä tutkimme sitä vielä joskus.
Palataan Matteukseen. Matt. 1:16: "Jaakobille syntyi Joosef, -
Marian mies, -
hänen, josta syntyi Jeesus, jota kutsutaan Kristukseksi."
Siinä sanotaan, että Jeesus syntyi Mariasta, ei siis Joosefista.
Jeesusta nimitetään tässä Messiaaksi jo kolmanteen kertaan.
Siirrytään jakeeseen 17.
Olen käyttänyt hepreankielistä UT:a henkilönnimien vuoksi.
Katson nyt kreikankielistä UT:a.
Tästä löytyy tärkeä asia, josta jatkamme ensi viikolla.
Puhumme silloin Messiaan syntymästä.
Katsotaan kreikankielestä jaetta 17: -
"Näin on sukupolvia Aabrahamista Daavidiin kaikkiaan 14 polvea, -
ja Daavidista Babyloniin siirtämiseen neljätoista polvea, -
ja Babyloniin siirtämisestä Kristukseen asti neljätoista polvea."
Katsotaan kohtaa tarkasti.
Aabrahamista Daavidiin olikin 14 sukupolvea -
ja Daavidista Babyloniaan siirtämiseen 14 sukupolvea.
Mutta jos lasketaan sukupolvet Babyloniasta Kristukseen, -
pitää kysyä, oliko niitä 14 vai 13.
Tekstistä löytyy vain 13 sukupolvea, mutta kyseessä ei ole virhe.
Asiassa piilee opetus, josta jatkamme ensi viikolla -
ja jonka merkityksestä puhumme.
Siunausta siihen asti! Shalom Israelista!
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Shalom Israelista!
Suomennos: Annamari Kortelainen